अरुण जेटली भले ही गुजरात के चुनाव प्रभारी हो, पर गुजरात के भगवा चुनाव अभियान से उनका चेहरा नदारद है। यहां तक कि गुजरात के तमाम बैनर, पोस्टर व होर्डिंग्स पर सिर्फ मोदी और अमित शाह के चेहरे नज़र आ रहे हैं। जेटली का कोई छोटा-मोटा फोटो भी आपको वहां खोजने से नहीं मिलेगा। अभी हालिया दिनों में अरुण जेटली ने कई दफे गुजरात का दौरा किया है पर इसकी रिपोर्ट आपको गुजराती मीडिया में भी बमुश्किल मिलेगी।